**Noteikumu projekta „Grozījumi Ministru kabineta 2013.gada 29.janvāra noteikumos Nr.61 „Noteikumi par parāda atgūšanas izdevumu pieļaujamo apmēru un izdevumiem, kuri nav atlīdzināmi”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | *Euro* ieviešanas kārtības likuma 30.panta pirmā daļa un 32.panta otrās daļas 2.apakšpunkts, Ministru kabineta 2013.gada 29.jūnija rīkojums Nr.212 „Par tiesību aktu grozījumu virzību saistībā ar euro ieviešanu Latvijā” 1.5.apakšpunkts. |
| 2. | Pašreizējā situācija un problēmas | Saskaņā ar *Euro* ieviešanas kārtības likuma 30.panta pirmo daļu ministrijas, Valsts kanceleja, Finanšu un kapitāla tirgus komisija un Latvijas Banka sagatavo to tiesību aktu grozījumu projektus, kurus nepieciešams pielāgot *euro* ieviešanai.  Šobrīd Ministru kabineta 2013.gada 29.janvāra noteikumos Nr.61 „Noteikumi par parāda atgūšanas izdevumu pieļaujamo apmēru un izdevumiem, kuri nav atlīdzināmi” (turpmāk – Ministru kabineta noteikumi Nr.61) 2.1. un 2.2.apakšpunkts nosaka parāda atgūšanas pakalpojumu izdevumu pieļaujamo apmēru latos.  Ņemot vērā, ka ar 2014.gada 1.janvāri Latvijā plānots ieviest *euro*, ir nepieciešams veikt grozījumu Ministru kabineta noteikumos Nr.61, aizstājot noteikumu projektā minētās atsauces uz latiem pret *euro*. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekta mērķis ir pielāgot Ministru kabineta noteikumus Nr.61 *euro* ieviešanai, svītrojot tajos atsauces uz latiem atbilstoši *Euro* ieviešanas kārtības likumā noteiktajam.  Saskaņā ar *Euro* ieviešanas kārtības likuma 32.panta otrās daļas 2.apakšpunktu Ministru kabineta noteikumu Nr.61 2.1.apakšpunktā noteiktā summa - 5 lati - konvertācijas rezultātā iegūtā summa 7,114359 euro ir noapaļota uz leju līdz 7 euro par labu patērētājam (summa, ko varēs prasīt par 2.1.apakšpunktā noteiktajiem izdevumiem, tiek samazināta par 0,11 *euro*). 2.2.apakšpunktā noteiktā summa 7 lati konvertācijas rezultātā iegūtā summa 9,960103 euro ir noapaļota uz augšu līdz 10 euro. Noapaļojot summu uz augšu, ietekme uz sabiedrību ir minimāla un nebūtiska (noapaļots uz augšu par 0,04 *euro*), tādejādi nevar uzskatīt, ka tā ir personai nelabvēlīgāka par sākotnējo tiesību normu.  Jāuzsver, ka noapaļotās summas noapaļotas uz augšu, gan uz leju ar mērķi saglabāt viegli uztveramu parāda atgūšanas pakalpojumu sniegšanas pieļaujamo izdevumu apmēru un atvieglotu kā tiesību piemērotāja darbu, tā parāda atgūšanas pakalpojuma sniedzēju un patērētāju izpratni par izdevumu pieļaujamo apmēru.  Paredzēts, ka noteikumu projektā noteiktās normas par lata aizstāšanu ar *euro* stājas spēkā *euro* ieviešanas dienā, t.i., 2014.gada 1.janvārī. |
| 5. | Projekta izstrādē iesaistītās institūcijas | Noteikumu projektu nepieciešams saskaņot ar Finanšu ministriju un Tieslietu ministriju. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība noteikumu projekta izstrādē netika nodrošināta, jo projekts nemaina pastāvošo tiesisko regulējumu pēc būtības, bet tikai aizstāj latus ar *euro*. |
| 7. | Cita informācija | Projekts šo jomu neskar. |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Noteikumu projektā ietvertās normas attiecas patērētājiem, pret kuriem tiek vērstas parādu atgūšanas darbības. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Komersanti, kas sniedz parādu atgūšanas pakalpojumus. |
| 3. | Tiesiskā regulējuma finansiālā ietekme | Projektā paredzētais regulējums, veicot pieļaujamo izdevumu noapaļošanu, ir labvēlīgāks patērētājiem, pret kuriem vērstas parāda atgūšanas darbības. Kopējā izdevumu summa, kuru parādu atgūšanas pakalpojuma sniedzējs varēs pieprasīt segt, noapaļošanas procesā tiek samazināta par 0,07 euro (12 lati noapaļoti uz 17 euro). |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Projekts šo jomu neskar. |

*Anotācijas III., IV., V., VI. un VII. sadaļas – projekts šīs jomas neskar.*

Pielikumā: MK noteikumu projektā ietvertā skaitļa pārrēķins no latiem uz *euro* uz 1 lp.

Ekonomikas ministrs D.Pavļuts

Iesniedzējs:

Ekonomikas ministrs D.Pavļuts

Vīza: Valsts sekretāra pienākumu izpildītājs,

valsts sekretāra vietnieks A.Liepiņš

18.09.2013

574

I.Peipiņa, 67013146

Ilze.Peipina@em.gov.lv